Rezervačná zmluva č. ....................

uzatvorená podľa u st. § 269 Obchodného zákonníka (ďalej len „Zmluva“)

medzi týmito budúcimi zmluvnými stranami

**Poskytovateľ:**
Názov: **Mestská časť Bratislava-Rača**

Sídlo: Kubačova 21, 831 06 Bratislava

IČO: 00 304 557

IBAN: SK75 0200 0000 0000 0042 1032

VS: .............................

V zastúpení: Mgr. Michal Drotován, starosta

Kontaktná osoba:

Meno a priezvisko: .................................................

Tel. kontakt: .................................................

Email: .................................................

(ďalej aj len ***„poskytovateľ“***)

a

**Záujemca:**

Názov:

Sídlo:

IČO:

DIČ:

Bank. spojenie:

IBAN:

Kontaktná osoba:

Meno a priezvisko: .................................................

Tel. kontakt: .................................................

Email: .................................................

(ďalej aj len ***„záujemca“***)

(ďalej prenajímateľ a nájomca spolu aj len ***„Zmluvné strany“***)

**ČI. I.**

**Predmet Zmluvy**

1. Predmetom nájmu je budova s pozemkom Nemeckého kultúrneho domu (ďalej v texte aj len „NKD”), evidovaného ako:

a) stavba Nemecký kultúrny dom so súpisným číslom 7441, postavená na parcele č. 1531/12 reg. C KN, nachádzajúca sa v katastrálnom území: Rača, obec: BA – m.č. Rača, okres: Bratislava III, vedená Okresným úradom Bratislava, katastrálnym odborom, na LV č. 4567, vo výlučnom vlastníctve Mestskej časti Bratislava – Rača; súčasťou stavby sú interiérové priestory v nasledovnom zložení a výmerách:

* spoločenská sála o výmere 168 m2
* vestibul o výmere 15 m2
* miestnosť č.2.04 na 1. NP o výmere 2 5m2
* WC M+Ž o výmere 17 m2
* šatňa o výmere 13 m2
* javisko o výmere 35,6 m2
* bar o výmere 33,95 m2
* kuchynka o výmere 13,5 m2.

b) pozemok zastavaný stavbou parcelné číslo: 1531/12, parcela registra C KN, výmera: 1870 m2, druh pozemku: zastavaná plocha a nádvorie, nachádzajúci sa v katastrálnom území: Rača, obec: Bratislava – m.č. Rača, okres: Bratislava III, vedený Okresným úradom Bratislava, katastrálnym odborom, na LV č. 1628, vo výlučnom vlastníctve Hlavné mesta SR Bratislava, a v správe prenajímateľa.

1. Predmetom Zmluvy je rezervácia termínu v objekte: Nemecký kultúrny dom (ďalej aj len „NKD“) v termíne (dátum)............................ v čase **od .................... do ................. h.** (ďalej len **„Termín podujatia“)** v prospech Záujemcu pre usporiadanie podujatia “............................................“ (ďalej len **„Podujatie“)** do doby uzatvorenia osobitnej – riadnej nájomnej zmluvy za účelom uskutočnenia Podujatia medzi Poskytovateľom a Záujemcom (ďalej len **„Nájomná zmluva“**). Záujemca sa zaväzuje uzatvoriť Nájomnú zmluvu najneskôr 7 dní pred konaním Podujatia.

**ČI. II.**

**Rezervačný poplatok**

1. Zmluvné strany sa dohodli, že Záujemca uhradí Poskytovateľovi poplatok za rezerváciu Termínu podujatia vo výške 200,- € (ďalej len „Rezervačný poplatok“) na bankový účet Poskytovateľa uvedený v záhlaví tejto Zmluvy, na základe faktúry vystavenej Poskytovateľom, a to v lehote najneskôr do **7 kalendárnych dní** odo dňa podpísania Zmluvy a nájomné podľa Nájomnej zmluvy uhradiť najneskôr 2 dni pred konaním Podujatia.
2. V prípade, že dôjde k uzatvoreniu Nájomnej zmluvy počas trvania tejto Zmluvy, bude výška uhradeného Rezervačného poplatku  slúžiť ako zábezpeka na budúce škody alebo nedoplatky.
3. Zmluvné strany sa zároveň dohodli, že v prípade, ak nájomca oznámi e-mailom alebo písomne najneskôr 30 dní pred konaním Podujatia, že neuzatvorí nájomnú zmluvu bude rezervačný poplatok vrátený v plnej výške. Dňom vrátenia rezervačného poplatku zmluva zaniká.
4. Zmluvné strany sa dohodli, že v prípade, ak sa zruší Podujatie v termíne menej ako 30 dní pred jeho termínom, je Záujemca povinný uhradiť Poskytovateľovi zmluvnú pokutu vo výške Rezervačného poplatku. Zmluvné strany sa dohodli, že Rezervačný poplatok bude započítaný voči nároku Poskytovateľa na zmluvnú pokutu. Dňom započítania pohľadávok zmluva zaniká.

Uvedené sa nevzťahuje na prípad, keď záujemca odriekne Podujatie z dôvodu vis major, z dôvodu vládnych opatrení obmedzujúcich alebo zakazujúcich Podujatie, alebo dôjde k zrušeniu Podujatia z dôvodu technickej poruchy na strane Poskytovateľa.

**ČI. III.**

**Práva a povinnosti Zmluvných strán**

1. Poskytovateľ sa zaväzuje zaradiť odo dňa účinnosti Zmluvy v prospech Záujemcu do Kalendára akcií vNemeckom kultúrnom dome, Podujatie v Termíne podujatia.
2. Poskytovateľ sa zaväzuje, že bude rezervovať Termín podujatia pre predmetné Podujatie odo dňa účinnosti Zmluvy **do dňa uzatvorenia Nájomnej zmluvy** (ďalej len **„Doba rezervácie**“) **alebo do oznámenia podľa bodu 3 a 4 článku II.,** aby Zmluvné strany mohli uzatvoriť Nájomnú zmluvu.

**ČI. IV.**

**Záverečné ustanovenia**

* 1. Zmluva sa uzatvára na dobu **určitú,** a to do posledného dňa Doby rezervácie alebo do dňa uzatvorenia Nájomnej zmluvy, alebo do termínu podľa bodu 2.3 alebo 2.4 podľa toho čo nastane skôr.
	2. Zmluvné strany sa dohodli, že Zmluva **automaticky zaniká** bez osobitného právneho úkonu, ak najneskôr do **14 dní** od podpísania Zmluvy nebude celá suma Rezervačného poplatku pripísaná na účet Poskytovateľa.
	3. Zmluvné strany môžu ukončiť Zmluvu písomnou dohodou.
	4. Zmluvu je možné meniť alebo dopĺňať t len formou písomných dodatkov dohodnutých v celom rozsahu a podpísaných oprávnenými zástupcami oboch Zmluvných strán.
	5. Zmluva sa vyhotovuje v **troch rovnopisoch** s platnosťou originálu, z ktorých Poskytovateľ obdrží dve vyhotovenia a Záujemca jedno vyhotovenie.
	6. Táto zmluva nadobúda platnosť dňom jej podpísania oprávnenými zástupcami zmluvných strán a účinnosť dňom nasledujúcom po dni jej zverejnenia na webovom sídle požičiavateľa a v Centrálnom registri zmlúv.
	7. Zmluvné strany vyhlasujú, že Zmluvu uzatvorili slobodne a vážne, nie v tiesni a za nápadne nevýhodných podmienok, prečítali si ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.

V Bratislave, dňa .................... V Bratislave, dňa ....................

Za poskytovateľa Za záujemcu